জেরুসালেম পুরোনো শহরটি প্রায় পাঁচশ' বছর আগে অটোমানদের সময়ে পাথরের দেয়াল দিয়ে ঘেরা হয়েছিল। এখন এই দেয়ালটিই পুরোনো ও নতুন জেরুসালেমকে ১৯৪৮-এর পর থেকে ভাগ করে রেখেছে। একদিকে ঝাঁ-চকচকে নতুন বাড়ি, হাইওয়ে, বিরাট বিজ্ঞাপন, বাস ট্যাক্সির ব্যস্ততা, আর অন্য দিকে জীবন চলে মন্থর গতিতে, পায়ে হেঁটে, ব্যস্ততাহীন প্রার্থনায় মাথা ঝুঁকিয়ে। শহরের চারদিকে গেট বা দরওয়াজা--পশ্চিমে জাফা গেট--বেশিরভাগ ট্যুরিস্টরা এটাই ব্যবহার করেন। উত্তরে দামস্কাস গেট, দক্ষিণে জায়ন (Zion) গেট, এবং পূর্বে লায়ন (Lion) গেট। দক্ষিণপূর্ব কোণে আছে ডাং (Dung) গেট, সেখানে বোধহয় শহরবাসীরা আবর্জনা ফেলত।